|  |  |
| --- | --- |
|  |  |
| MINISTRI MÄÄRUS |

|  |  |
| --- | --- |
| 20.06.2025 | nr 26 |

 |
| **Sotsiaalkaitseministri ja terviseministri 22. oktoobri 2024. a määruse nr 42 „Sotsiaal- ja tervisevaldkonna vabaühenduste toetamine“ muutmine** |  |

Määrus kehtestatakse riigieelarve seaduse § 531 lõike 1 alusel.

Sotsiaalkaitseministri ja terviseministri 22. oktoobri 2024. a määruses nr 42 „Sotsiaal- ja tervisevaldkonna vabaühenduste toetamine“ tehakse järgmised muudatused:

1. paragrahvi 1 lõiget 2 täiendatakse punktiga 12 järgmises sõnastuses:

„12) puudega inimeste huvikaitse.“;

1. paragrahvi 7 lõiked 1–3 sõnastatakse järgmiselt:

„(1) Projekti abikõlblikud kulud hüvitatakse kindlasummalise maksena, mille suurus on minimaalselt 20 000 eurot.

(2) Projekti kindlasummaliste makse summa ja selle alusel makstava toetuse tõendamise alused määratakse taotluse rahuldamise otsuses.

(3) Kindlasummalise makse alusel ettemaksena makstav toetus loetakse kättesaaduks, kui kindlasummalise makse tulemuse saavutamine on tõendatud. Tulemuse osalisel saavutamisel makstakse toetust proportsionaalselt tulemuse mõjuga eesmärkide täitmisse.“;

1. paragrahvi 8 lõige 3 sõnastatakse järgmiselt:

„(3) Kindlasummalise makse raames loetakse kaudsed kulud abikõlblikuks ühel viisil järgmistest:

1) 15% ulatuses abikõlblikest otsestest personalikuludest;

2) 7% ulatuses projekti otsestest kuludest, mis on projekti otsesed personalikulud ja muud otsesed kulud.“;

1. paragrahvi 11 lõike 4 punkt 6 tunnistatakse kehtetuks;
2. paragrahvi 12 lõike 1 punkt 6 sõnastatakse järgmiselt:

„6) taotluses on nimetatud tegevuste väljund ja elluviimise tähtaeg kindlasummalise makse kohta koos selle tõendamise alustega;“;

1. 4. peatükki täiendatakse 12. jaoga järgmises sõnastuses:

„**12. jagu**

**Puudega inimeste huvikaitse programm**

**§ 341. Eesmärk ja toetatavad tegevused**

(1) Puudega inimeste huvikaitse programmi eesmärk on tugevdada puudega ja kroonilise haigusega inimeste rolli ühiskonnas ning suurendada nende õigusi ja kaasatust, arendades süsteemset huvikaitset riigi ja kohalikul tasandil.

(2) Puudega inimeste huvikaitse programmis toetatakse järgmisi huvikaitselisi tegevusi, mis aitavad kaasa programmi eesmärkide saavutamisele:

1) puudega ja kroonilise haigusega inimeste õiguste, osaluse ja kaasatuse edendamine ning huvikaitse arendamine eri valdkondades, näiteks sotsiaalhoolekanne, haridus, tööhõive, ligipääsetavus, tervishoid, riigi ja kohalikul tasandil praktiliste tegevuste ja strateegilise teavitustöö kaudu;

2) teadlikkuse suurendamine, hoiakute kujundamine ja avalikkuse kaasamine, et tugevdada puudega ja kroonilise haigusega inimeste rolli ja mõju ühiskonnas;

3) heaolu arengukava tegevuste elluviimisele kaasaaitamine, puudega ja kroonilise haigusega inimeste arvamuste ja vajaduste koondamine ning lahendusettepanekute esitamine, et algatada süsteemseid muutusi;

4) üle-eestilise võrgustikutöö arendamine ja eestvedamine ning puudega ja kroonilise haigusega inimeste esindusorganisatsioonide huvikaitse tugevdamine, tagades tegevuse elluviimise üle-eestiliselt ning puudega ja kroonilise haigusega inimeste esindusorganisatsioonide sisulise kaasatuse.

(3) Puudega inimeste huvikaitse programmis toetatakse järgmisi strateegilisi tegevusi, mis aitavad kaasa programmi eesmärkide saavutamisele:

1) nõustamine puudega ja kroonilise haigusega inimestele olulistes igapäevaelu küsimustes, sealhulgas õiguste, hariduse, töötamise, iseseisva toimetuleku, teenuste ja toetuste teemadel;

2) õigusabi pakkumine puudega või kroonilise haigusega inimestele ja nende lähedastele seoses riigi või kohaliku omavalitsuse teenuste ja toetustega;

3) toe pakkumine hoolduskoormusega inimestele ja vastava veebilahenduse haldamine.

(4) Puudega inimeste huvikaitse programmis toetatakse muid eesmärkide saavutamiseks vajalikke tegevusi, mis täiendavad lõigetes 2 ja 3 nimetatud tegevusi ning aitavad kaasa programmi eesmärkide saavutamisele.

**§ 342. Eritingimused**

(1) Paragrahvi 34**1** lõigetes 2 ja 3 nimetatud tegevustest kasusaajad on:

1) puudega ja kroonilise haigusega inimesed, nende esindajad ja lähedased;

2) puudega ja kroonilise haigusega inimeste heaolusse panustavad esindusorganisatsioonid;

3) poliitikakujundajad ja avalikkus.

(2) Projekt hõlmab vähemalt § 341 lõigetes 2 ja 3 nimetatud tegevusi ning võib sisaldada sama paragrahvi lõikes 4 nimetatud tegevusi.

(3) Projekti tegevuste kohustuslikud väljundnäitajad on järgmised:

1) üle-eestiline võrgustikutöö on toetatud;

2) osaletakse valdkonna õigusaktide väljatöötamises ja muutmises ning esitatakse ettepanekuid Sotsiaalministeeriumi algatatud eelnõude, arengukavade ja programmide kohta;

3) avaldatud on vähemalt 12 arvamusartiklit aastas;

4) osaletakse töögruppides, komisjonides, nõukogudes ja ümarlaudadel;

5) võrgustikutöösse kaasatakse vähemalt 35 puudega ja kroonilise haigusega inimeste esindusorganisatsiooni, sealhulgas eri maakondadest ja sihtrühmadest, et tagada regionaalne ja temaatiline esindatus;

6) vähemalt 65% projekti eelarvest suunatakse sisuliste tegevuste elluviimiseks koostöös puudega ja kroonilise haigusega inimeste esindusorganisatsioonidega, kes panustavad programmi eesmärkide saavutamisse.

(4) Taotluse esitamise ajaks peab taotlejal olema vähemalt 3-aastane tõendatav üle-eestilises puudega inimeste huvikaitse võrgustikutöös osalemise kogemus ning ta peab olema tegutsenud puudega inimeste esindusorganisatsioonina.“;

1. paragrahvi 38 lõiget 7 täiendatakse kolmanda lausega järgmises sõnastuses:

„Komisjonil on õigus teha otsus läbirääkimiste jätkamiseks.“;

1. paragrahvi 40 lõikest 2 jäetakse välja sõna „iga“;
2. määrust täiendatakse §-ga 401 järgmises sõnastuses:

„**§ 401. Taotluse osaline rahuldamine**

(1) Taotluse võib osaliselt rahuldada tingimusel, et taotleja on nõus toetuse andja ettepanekuga vähendada taotletud toetuse summat või muuta projektis kavandatud tegevusi. Kui taotleja ei ole toetuse andja ettepanekuga nõus, teeb toetuse andja otsuse jätta taotlus rahuldamata.

(2) Taotluse osalise rahuldamise otsus tehakse toetuse saajale kättesaadavaks e-toetuse keskkonna kaudu.”;

1. paragrahvi 43 lõike 1 sissejuhatav lauseosa sõnastatakse järgmiselt:

„(1) Toetuse andja maksab toetuse välja ettemaksena toetuse saaja taotluse alusel vastavalt taotluse rahuldamise otsuses nimetatud ettemaksete suurusele järgmiselt:“;

1. paragrahvi 44 lõige 3 sõnastatakse järgmiselt:

„(3) Aruandes kajastatakse kindlasummalise makse aluseks olevate tegevuste elluviimise ja tulemuste, sealhulgas näitajad ja nende saavutatud sihttasemed, saavutamise info vastavalt e-toetuse keskkonna aruande andmeväljades nõutule.“;

1. paragrahvi 48 täiendatakse punktiga 5 järgmises sõnastuses:

„5) küsima Sotsiaalministeeriumilt hinnangu enne § 401 lõikes 1 nimetatud ettepaneku tegemist.”.

(allkirjastatud digitaalselt)

Karmen Joller

sotsiaalminister

(allkirjastatud digitaalselt)

Maarjo Mändmaa

kantsler